ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπoυ*

**ΔΕΛΤΙΟ ΤΥΠΟΥ  *24/1/2025***

**Σύσκεψη για την ομαλή διεξαγωγή αγώνων στο Δημοτικό Στάδιο Αγίας Βαρβάρας**

Σήμερα 24/01/2025, κατόπιν πρόσκλησης του Εντεταλμένου Συμβούλου Αθλητισμού κ. Σπύρου Μίχου, πραγματοποιήθηκε σύσκεψη ενόψει του προσεχούς ποδοσφαιρικού αγώνα στο Δημοτικό Στάδιο Αγίας Βαρβάρας μεταξύ του Α.Ο. Κεραυνού Αγίας Βαρβάρας και του Φοίνικα Περιστερίου, για τον οποίο αγώνα έχει σταλεί έγγραφο από την Ε.Π.Σ.Α για αυστηρά μέτρα προς αποφυγή επεισοδίων.

Από την πλευρά του Δήμου έγινε σαφές ότι δεν θα υπάρξει **καμία ανοχή σε οποιοδήποτε φαινόμενο παρεκτροπής και βανδαλισμού.**

Από την πλευρά της ομάδας υπήρξε απόλυτη κατανόηση και δέσμευση ότι θα περιφρουρήσουν με τον καλλίτερο τρόπο την ομαλή διεξαγωγή του συγκεκριμένου αγώνα, όπως επίσης και κάθε άλλου αγώνα στο μέλλον.

Παρόντες ήταν, εκτός του Εντεταλμένου Συμβούλου Αθλητισμού κ. Σπύρου Μίχου, ο Αντιδήμαρχος Πόλης κ. Πουλάκης Ιωάννης και ο Γραμματέας της ομάδας Α.Ο. Κεραυνός κ. Φωτιάδης Παναγιώτης με ακόμη δύο μέλη της διοίκησης της ομάδας.